text: 11 millioner kroner lige ned i foret til en heldig lottospiller
  08 april 2018 kl. 08.03
  Lige nu må der sidde en rigtig glad Lottovinder i Aabenraa eller omegn. Vinderen kunne nemlig lørdag aften se sig 11 millioner kroner rigere.
  
  Mattias Hansen, butiksassistent, Kystvejens Nærkøb, Aabenraa: "Jeg har, hver gang der er kommet ind ind i butikken her til formiddag, tænkt: - Er der ham eller hende?"
  Lørdag aften vandt tre heldige Lottospillere hver især 11,66 millioner kroner.
  Den ene af vinderne havde købt sin lottokupon i Kystvejens Nærkøb i Aabenraa. I butikken ved man dog endnu ikke hvem, der har købt den lykkebringende kupon.
  - Jeg har, hver gang der er kommet ind ind i butikken her til formiddag, tænkt: Er der ham eller hende? siger Mattias Hansen med et stort smil. Han er butiksassistent hos Kystvejens Nærkøb, Aabenraa, og fortsætter:
  - Jeg håber virkelig, at vedkommende kommer i dag, når jeg er på arbejde, det ville være sjovt.
  En person fra Rødekro kunne også gnide sig i hænderne efter lotto-trækningen lørdag aften. Vedkommende vandt 50 kroner på sin kupon, men kuponen udløste samtidig en millionærgaranti på en million kroner.
  
  